Operasie vir tiener (18) bring hoop | News24
Operasie vir tiener (18) bring hoop
Ruasha Groenewald (18), 'n graad 11-leerder by die Jeffreys Bay Comprehensive High School in Pellsrus, gaan binnekort die gebruik van albei haar oë terughê - danksy 'n barmhartige Samaritaan. Foto:MONIQUE BASSON
RUASHA Groenewald (18) gaan binnekort die gebruik van albei haar oë terughê - danksy 'n barmhartige Samaritaan.
Dié leerder van die Jeffreys Bay Comprehensive High School in Pellsrus, Jeffreysbaai ondergaan op 23 Julie 'n kruisverbinding-ope-rasie wat die kollageen in albei oë verhoog en sodoende verhoed dat haar oog uitbult as gevolg van die Keratokonus.
Sy sal steeds kontaklense moet dra.
Dít volg na 'n oogarts van die Langkloof Groenewald se pleidooi om fondse - nagenoeg R100 000 - vir 'n kornea-oorplanting vroeër vanjaar in die Kouga Express gelees het.
Hy het dadelik die Groenewald-familie vir 'n gratis oog-ondersoek genader, waarna hy hulle na dr. Schalk du Toit, 'n oftalmiese chirurg verbonde aan die Life St. George's-hospitaal, verwys het.
Du Toit, wat in Januarie 2017 die eerste kornea oorplanting by die hospitaal uitgevoer het, het sy hart vir Ruasha oopgemaak en aangebied om 'n kruisverbinding-operasie teen 'n fraksie van die oorspronklike koste te doen.
Hoewel, senuagtig, is Ruasha baie opgewonde om binnekort haar sig terug te hê.
"Na die operasie sal sy haar volle potensiaal kan bereik," sê Sharifa Louw, 'n onderwyseres by die skool.
"Sy sal nie meer heel voor in die klas hoef te sit of op ander leerders moet staatmaak om haar werk van die bord neer te skryf nie."
En waarna sien Ruasha, 'n leergierige leerder, die meeste uit? Om weer te kan lees.
Die Kouga Express het vroeër berig dat Ruasha se ouers aanvanklik nie besef het dat sy 'n ernsige probleem met haar sig het nie.
Haar pa, Riaan Groenewald, sê: "Ons het eers besef iets skort met haar oë toe 'n oogarts die plaaslike laerskool waar sy was, besoek het."
Sy het 'n bril gekry, maar haar oë het met-tertyd verswak - so erg dat sy skaars behoorlik kon sien.
Haar ouers het haar na 'n oogspesialis op die dorp geneem - 'n tweede bril het gevolg. Dié het egter ook net vir 'n kort tydperk gehelp.
Dit was eers toe Ruasha na 'n oogespesialis geneem is, dat haar siekte gediagnoseer is: kromming van die kornea. Dit is 'n toestand waar die kornea uitbult en sig belemmer.